نعيمة المشرقي هي واحد لممثلة مغربية خلاقت فعام 1943 بمدينة الدار لبيضا فلمغريب، مثلاث فبزاف دلأفلام ؤمسلسلات مغريبية. لبداية ديال نعيمة المشرقي كانت ف لمسرح فين بدعات ؤ خدمات مع فرق مسرحية مشهورة ف لمغريب، بحال لفرقة د لمعمورة، د لبساتين، د مسرح الأنس، ؤ حتى لفرقة د لإذاعة ؤ تّلفازة لمغريبية؛ من 1964 ؤنعيمة بدات كتبان ف برامج ؤ مسلسلات مغريبية ،لعبت أول دور نسائي ليها  ف مسسل "عائلة رام دام"، متلات ف كتر من 20 فيلم طويل فرانساوي ؤطالياني، ؤ متلت ؤلا ف بزاف د لمسلسلات ؤ د لأفلام لمغريبية بحال "عرس الدم"، "فاتن"، "حرب ديال الثلاثة دلملوك"، "لالة حبي"، ؤ "ؤزنقة السنونو".  ف 1998 ربحات لجائزة دأحسن صوت فمسلسل "أمينة" فمهرجان دالإذاعات العربية فالقاهرة. نعيمة المشرقي هي كذلك سفيرة النوايا الحسنة ف ليونسيف، مستشارة د لمرصد الوطني د حقوق الطفل، ؤ رئيسة مساعدة ف النقابة لوطنية د لمحترفين د لمسرح. الصفحة د نعيمة المشرقي ف موقع دالسينما.كوم كوپي محفظة ف22 يونيو 2017 ف موقع واي باك مشين. الصفحة د نعيمة المشرقي ف موقع  IMDb(لونكلي) الصفحة د نعيمة المشرقي ف موقع  AlloCiné(لفرونسي)